Document ID: 32004R0029

Uredba Komisije (ES) št. 29/2004
z dne 8. januarja 2004
o specifikacijah priložnostnega modula 2005 o uskladitvi poklicnega in družinskega življenja, predvidenega z Uredbo Sveta (ES) št. 577/98
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 577/98 z 9. marca 1998 o organizaciji vzorčne ankete o delovni sili v Skupnosti [1] in zlasti člena 4(2) Uredbe,
ob upoštevanju naslednjega:
(1) Uredba Komisije (ES) št. 246/2003 [2] o sprejetju programa priložnostnih modulov za obdobje 2004 do 2006 za vzorčno anketo o delovni sili, vključuje priložnostni modul o uskladitvi poklicnega in družinskega življenja.
(2) V skladu s členom 4(2) Uredbe (ES) št. 577/98 je treba vsaj 12 mesecev pred začetkom obdobja opazovanja za priložnostni modul sestaviti podrobni seznam informacij, ki jih je treba zbrati v tem modulu.
(3) Glede na cilje politike EU o enakosti spolov v zvezi z zaposlovanjem, kakor so navedeni v smernicah za zaposlovanje iz leta 2003 Sveta 22. julija 2003 [3] in vključujejo posebno smernico o enakosti spolov, so potrebni izčrpni in primerljivi podatki o usklajevanju poklicnega in družinskega življenja.
(4) Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Podrobni seznam informacij, ki jih je treba zbrati leta 2005 v priložnostnem modulu, je naveden v prilogi k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. januarja 2004

Labels: 12
0
9